Author: administrator
Company: Abyss

Doložka PRE POSUDZOVANIE VPLYVOV

1.	Vplyvy na verejné financie:
Návrh zákona bude mať pozitívny vplyv na štátny rozpočet. Navrhovanou úpravou sa predpokladá dodatočný výnos do štátneho rozpočtu v roku 2010 vo výške 9,73 mil. eur (293 mil. Sk), v roku 2011 vo výške 14,74 mil. eur (444 mil. Sk) a v roku 2012 vo výške 15,24 mil. eur (459 mil. Sk). Návrh zákona nepredpokladá zvýšené nároky na rozpočty obcí, ani na rozpočty vyšších územných celkov (samosprávnych krajov). 
 
2. Vplyvy na obyvateľov, hospodárenie podnikateľskej sféry a iných právnických osôb: 
Návrh zákona nebude mať negatívny vplyv na obyvateľov, hospodárenie podnikateľskej sféry a iných právnických osôb.

3. Vplyvy na životné prostredie:  
Návrh zákona nebude mať vplyv na životné prostredie.

 4. Vplyvy na zamestnanosť:
Návrh zákona nebude mať negatívny vplyv na zamestnanosť. 

5. Vplyvy na podnikateľské prostredie:
Návrh zákona bude mať vplyv na podnikateľské prostredie. Pozitívnym vplyvom bude odstránenie administratívnej záťaže podnikateľských subjektov spojenej so súčasným systémom prepravy liehu v pozastavení dane alebo oslobodeného od dane. V prípade podnikateľských subjektov, ktoré v súčasnosti nedisponujú počítačovou technikou, zaručeným elektronickým podpisom a pripojením na internet si však táto zmena vyžiada jednorázové náklady na ich zabezpečenie. Zavedením navrhovaných zmien sa predpokladá zvýšenie finančných nákladov u tých výrobcov liehu, ktorí budú vyrábať spotrebiteľské balenia určené na predaj na priamu ľudskú spotrebu na mieste s technickou zábranou jeho opätovného naplnenia. 

 6.  Vplyvy na informatizáciu spoločnosti:
Návrh zákona bude mať pozitívny vplyv na informatizáciu spoločnosti vzhľadom k tomu, že sa zavádza elektronická komunikácia podnikateľov so správcom dane pri preprave tovaru podliehajúceho spotrebnej dani v pozastavení dane a pri preprave tovaru od dane oslobodeného.